《招宝山 其二》
清代·蒋坦

黑祲茫茫海上生，怒涛日夕撼孤城。九天楼阁销镫影，大地星河落水声。

自古江山难出将，至今草木畏言兵。不材自问同樗栎，敢效诸公浪请缨。

作者简介：清浙江钱塘人，字平伯，号蔼卿。诸生。与妻关锳皆工诗词。妻卒，落拓无聊。咸丰末避兵至慈溪，后还杭，贫饿死。有《息影庵初存稿》、《集外诗》、《微波集》。